এখনও পর্যন্ত কত লক্ষ নামের নিষ্পত্তি হয়েছে? দেখুন বিগ আপডেট

ওয়েব ডেস্ক : গত ২৮ ফেব্রুয়ারি এসআইআর (SIR) প্রক্রিয়ার চূড়ান্ত তালিকা প্রকাশ করেছিল নির্বাচন কমিশন (Election Commission)। তাতে দেখা গিয়েছিল ৬০ লক্ষের বেশি মভোটারের নাম ছিল ‘বিচারাধীন’ -এর তালিকায় (Under adjudication List)। সোমবার সেই ‘বিচারাধীন’দের প্রথম তালিকা প্রকাশ করতে চলেছে নির্বাচন কমিশন। এদিন সাংবাদিক বৈঠক করে মুখ্য নির্বাচনী আধিকারিক মনোজ আগরওয়াল (Manoj Kumar Agarwal) জানালেন, সামবার রাত ৯টায় প্রকাশিত হবে এই তালিকা।

তিনি আদিন আরও জানিয়েছেন, তবে এদিন সন্ধ্যা পর্যন্ত ২৯ লাখ নামের নিষ্পত্তি করা সম্ভব হয়েছে। কিন্তু কত নাম বাদ গিয়েছে সেই তথ্য জানেনই না মুখ্য নির্বাচন কমিশনার (Election Commission। এদিন মুখ্য নির্বাচনী আধিকারিক বলেন, ‘‘তালিকা তৈরি করতে ৬-৮ ঘণ্টা সময় লাগে।’’ এর পরেই প্রশ্ন করা হয়েছিল বিবেচনাধীন ভোটারদের কত জনের তথ্য এখনও পর্যন্ত নিষ্পত্তি হয়েছে, তার উত্তরে মনোজ আগরওয়াল জানিয়েছেন, ‘২৯ লক্ষ নামের নিষ্পত্তি হয়েছে। কিন্তু কত নাম বাদ গিয়েছে জানা নেই’

আরও খবর : তৃতীয় দফার প্রার্থী তালিকায় বড় চমক বামফ্রন্টের! কোন আসনে কে প্রার্থী? দেখে নিন একনজরে

মুখ্যনির্বাচনী আধিকারিক আরও জানিয়েছেন, বিচারাধীনদের তালিকা নিষ্পত্তির জন্য কাজ করেছেন ৭০৫ জন বিচারক। আইনশৃঙ্খলা পরিস্থিতি নিয়ে তিনি জানিয়েছেন, এটি রাজ্যের বিষয়, পুলিশের ডিজি এবং সুপারদের তৎপর থাকতে বলা হয়েছে।

উল্লেখ্য, তৃণমূলের ইস্তেহার প্রকাশের সময় মুখ্যমন্ত্রী মমতা বন্দ্যোপাধ্যায় (Mamata Banerjee) জানিয়েছিলেন, তাঁদের কাছে খবর রয়েছে, বিচারাধীনদের মধ্যে ২২ লক্ষ নামের নিষ্পত্তি হয়েছে। এর মধ্যে আবার বাদ পড়তে পারে ১০ লক্ষের নাম। সব থেকে বেশি বাদ পড়তে পারে মালদহ, মুর্শিদাবাদ, দুই দিনাজপুর থেকে। তিনি আরও অভিযোগ করেছিলেন, একটি বিশেষ সম্প্রদায়ের মানুষের নাম তালিকা থেকে বাদ দেওয়া হতে পারে। আর এর মধ্যে রয়েছেন হিন্দু, মতুয়া, রাজবংশীও। তবে মুখ্য নির্বাচন কমিশনার এদিন জানিয়েছেন ২৯ লক্ষ নামের নিষ্পত্তি হয়েছে। তবে কত নাম বাদ গিয়েছে, তা তিনি জানেন না। অন্যদিকে যাঁদের নাম বাদ পড়বে তাঁরা ট্রাইবুনালে গিয়ে নাম তুলতে পারবেন। রাজ্যে এর জন্য গঠন করা হয়েছে ১৯টি ট্রাইবুনাল।